CELEX: 52008PC0087
Language: mt
Date: 2008-02-18
Title: Proposta għal regolament tal-Kunsill li jirrevoka d-dazju ta’ anti-dumping fuq importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina, wara reviżjoni ta’ skadenza skond l-Artikolu 11(2) tar-Regolament (KE) Nru 384/96

Avviż Legali Importanti

|

52008PC0087

Proposta għal regolament tal-Kunsill li jirrevoka d-dazju ta’ anti-dumping fuq importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina, wara reviżjoni ta’ skadenza skond l-Artikolu 11(2) tar-Regolament (KE) Nru 384/96  /* KUMM/2008/0087 finali */  

	[pic] | KUMMISSJONI TAL-KOMUNITAJIET EWROPEJ |Brussel 18.2.2008KUMM(2008) 87 finaliProposta għalREGOLAMENT TAL-KUNSILLli jirrevoka d-dazju ta’ anti-dumping fuq importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina, wara reviżjoni ta’ skadenza skond l-Artikolu 11(2) tar-Regolament (KE) Nru 384/96(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |Raġunijiet għal u għanijiet tal-proposta Din il-proposta hija dwar l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-23.12.2005 (‘ir-Regolament bażiku’) fil-proċedura dwar l-importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina. |Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 92/2002 li jimponi dazji definittivi ta’ anti-dumping li jvarjaw minn EUR 7.81 għal EUR 16.84 kull tunnellata fuq importazzjonijiet ta’ urea li taqa’ fi ħdan il-kodiċi NM 3102 10 10 u 3102 10 90 li joriġinaw fil-Belarus, fil-Kroazja, fil-Libja u fl-Ukraina. |Konsistenza ma' politiki u għanijiet oħrajn ta' l-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TA’ L-IMPATT |Konsultazzjoni ma’ partijiet interessati |Partijiet interessati kkonċernati mill-proċedura diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm l-ebda ħtieġa ta’ għarfien espert estern. |Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu evalwati. |ELEMENTI ġURIDIċI TAL-PROPOSTA |Taqsira ta’ l-azzjoni proposta Fit-22 ta’ Diċembru 2006, il-Kummissjoni tat bidu għal reviżjoni ta' skadenza tal-miżuri ta’ anti-dumping fis-seħħ fir-rigward ta’ importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina. L-għan ta’ din l-investigazzjoni kien biex jiġi mistħarreġ jekk hemmx tkomplija jew rikorrenza ta’ dumping fejn jidħlu importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina, li b’dan jikkawżaw tkomplija jew rikorrenza ta’ ħsara lill-industrija Komunitarja. L-investigazzjoni wriet li l-importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina kienu l-oġġett ta' dumping u kien hemm il-possibbiltà ta’ tkomplija ta’ dumping. Madankollu, ma ġiet stabbilita l-ebda possibbiltà ta’ rikorrenza ta’ ħsara. Għaldaqstant, huwa konkluż li l-miżuri ta' anti-dumping għal importazzjonijiet mill-Belarus, mill-Kroazja, mill-Libja u mill-Ukraina jridu jiġu revokati. Huwa għalhekk propost li l-Kunsill jadotta l-proposta għal Regolament mehmuża li għandha tiġi ppubblikata fil-Ġurnal Uffiċjali ta' l-Unjoni Ewropea sa mhux aktar tard mill-21 ta' Marzu 2008. |Bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005. |Il-prinċipju ta’ sussidjarjetà Il-proposta taqa’ taħt il-kompetenza esklussiva tal-Komunità. Għalhekk, il-prinċipju ta’ sussidjarjetà ma japplikax. |Il-prinċipju ta’ proporzjonalità Il-proposta hija konformi mal-prinċipju ta’ proporzjonalità għar-raġunijiet li ġejjin: |Il-forma ta' l-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonali għall-għan tal-proposta mhix applikabbli. |Għażla ta' strumenti |Strumenti proposti: regolament. |Mezzi oħrajn ma jkunux adegwati minħabba li r-Regolament bażiku ma jipprevedix għażliet oħrajn. |IMPLIKAZZJONI BAġITARJA |Il-proposta ma għandha l-ebda implikazzjoni fuq il-baġit Komunitarju. |1.  Proposta għalREGOLAMENT TAL-KUNSILL (KE) Nru ..../2007Tal- ....................li jirrevoka d-dazju ta’ anti-dumping fuq importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina, wara reviżjoni ta’ skadenza skond l-Artikolu 11(2) tar-Regolament (KE) Nru 384/96IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea[1], (‘ir-Regolament bażiku’) u b’mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:A. PROĊEDURA1. Miżuri fis-seħħ(1) F’Jannar 2002, bir-Regolament (KE) Nru 92/2002[2], il-Kunsill impona dazji definittivi ta’ anti-dumping li jvarjaw minn EUR 7.81 għal EUR 16.84 kull tunnellata fuq importazzjonijiet ta’ urea, f’soluzzjoni ta’ ilma, jew mod ieħor, li joriġinaw fil-Belarus, fil-Kroazja, fil-Libja u fl-Ukraina. Bl-istess Regolament, ġew imposti dazji definittivi ta’ anti-dumping li jvarjaw minn EUR 6.18 għal EUR 21.43 kull tunnellata fuq importazzjonijiet ta’ urea li joriġinaw mill-Estonja, il-Litwanja, il-Bulgarija u r-Rumanija u kienu awtomatikament revokati fl-1 ta’ Mejju 2004 u 1 ta’ Jannar 2007 rispettivament, id-data ta’ sħubija ta’ dawn il-pajjiżi fil-Komunità Ewropea.2. Talba għal reviżjoni(2) F’April 2006, il-Kummissjoni ppubblikat avviż ta’ skadenza imminenti tal-miżuri eżistenti[3]. Fis-17 ta’ Ottubru 2006 il-Kummissjoni rċeviet talba għal reviżjoni ta’ skadenza ta’ dawn il-miżuri skond l-Artikolu 11(2) tar-Regolament bażiku.(3) Din it-talba tressqet mill-Assoċjazzjoni Ewropea tal-Manifatturi tal-Fertilizzanti (EFMA) (‘l-applikant’) f’isem il-produtturi li jirrappreżentaw parti kbira, f’dan il-każ aktar minn 50 %, tal-produzzjoni totali ta’ urea tal-Komunità.(4) L-applikant allega u pprovda biżżejjed evidenza prima facie li l-iskadenza tal-miżuri wisq probabbli twassal għat-tkomplija jew rikorrenza ta’ dumping u ħsara lill-industrija Komunitarja fir-rigward ta’ importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina (il-‘pajjiżi kkonċernati’).(5) Meta ddeterminat, wara konsultazzjoni mal-Kumitat Konsultattiv, li kienet teżisti biżżejjed evidenza biex tingħata bidu reviżjoni ta' skadenza skond l-Artikolu 11(2) tar-Regolament bażiku, il-Kummissjoni bdiet din ir-reviżjoni billi ppubblikat avviż tal-bidu fil-Ġurnal Uffiċjali ta' l-Unjoni Ewropea[4].3. Investigazzjonijiet fir-rigward ta’ pajjiżi oħrajn(6) F’Mejju 2006, il-Kummissjoni tat bidu għal reviżjoni[5] tad-dazji definittivi ta’ anti-dumping imposti mir-Regolament tal-Kunsill (KE) Nru 901/2001[6] fuq importazzjonijiet ta’ urea li joriġinaw fir-Russja skond l-Artikolu 11(2) u (3) tar-Regolament bażiku. B’riżultat ta’ din ir-reviżjoni, il-Kunsill, bir-Regolament (KE) Nru 907/2007[7] irrevoka d-dazji ta’ anti-dumping fuq importazzjonijiet ta’ urea li joriġinaw fir-Russja. Ġie konkluż li ma kienx hemm tkomplija ta’ ħsara materjali lill-industrija Komunitarja u ma kienx kemm possibbiltà ta’ rikorrenza ta’ ħsara lilha fin-nuqqas tal-miżuri.4. Investigazzjoni attwali4.1. Il-perjodu ta' investigazzjoni(7) L-investigazzjoni tat-tkomplija jew ir-rikorrenza ta’ dumping u ħsara kopriet il-perjodu mill-1 ta’ Ottubru 2005 sat-30 ta’ Settembru 2006 (‘PIR’). L-eżami tax-xejriet rilevanti għall-evalwazzjoni tal-possibbiltà ta’ tkomplija jew rikorrenza ta’ ħsara kopriet il-perjodu mill-2002 sa tmiem il-PIR (‘il-perjodu meqjus’).4.2. Partijiet ikkonċernati mill-investigazzjoni(8) Il-Kummissjoni avżat b’mod uffiċjali lill-applikant, lill-produtturi Komunitarji, lill-produtturi esportaturi fil-Belarus, fil-Kroazja, fil-Libja u fl-Ukraina (minn hawn 'il quddiem ‘l-esportaturi kkonċernati’), lill-importaturi, lill-kummerċjanti, lill-utenti u l-assoċjazzjonijiet tagħhom magħrufa li huma kkonċernati, kif ukoll lir-rappreżentattivi tal-gvern tal-pajjiżi esportaturi, bil-bidu tar-reviżjoni.(9) Il-Kummissjoni bagħtet kwestjonarji lil dawn il-partijiet kollha u lil dawk li għamlu lilhom infushom magħrufa sal-limitu ta’ żmien stipulat fl-avviż tal-bidu.(10) Il-Kummissjoni tat wkoll l-opportunità lill-partijiet direttament ikkonċernati li jagħmlu l-opinjonijiet tagħhom magħrufa bil-miktub u li jitolbu seduta fil-limitu ta’ żmien stipulat fl-avviż tal-bidu.(11) Il-partijiet interessati kollha li gћamlu din it-talba u li wrew li kien hemm raġunijiet partikolari għaliex għandhom jinstemgħu, ingћataw seduta.(12) Minħabba l-għadd kbir ta’ produtturi Komunitarji, importaturi fil-Komunità u produtturi esportaturi fl-Ukraina, tqies bħala xieraq, skond l-Artikolu 17 tar-Regolament bażiku, li tiġi eżaminata l-possibbiltà ta’ teħid ta’ kampjuni. Bil-għan li l-Kummissjoni tkun tista’ tiddeċiedi jekk hux tassew meħtieġ it-teħid ta' kampjuni, u jekk hu hekk, biex tagħżel kampjun, il-partijiet ta’ hawn fuq intalbu, skond l-Artikolu 17(2) tar-Regolament bażiku, li jagħmlu lilhom infushom magħrufa fi żmien 15-il jum mill-bidu ta’ l-investigazzjoni u biex jgħaddu lill-Kummissjoni t-tagħrif mitlub fl-avviż tal-bidu.(13) Fir-rigward ta’ importaturi fil-Komunità, il-kooperazzjoni kienet baxxa ħafna minħabba li importatur wieħed biss esprima r-rieda tiegħu li jikkoopera. Għalhekk ġie deċiż li ma kienx meħtieġ li jittieħdu kampjuni fir-rigward ta’ l-importaturi.(14) Tnax-il produttur Komunitarju mlew tajjeb il-formola tat-teħid ta’ kampjuni u qablu formalment li jkomplu jikkooperaw fl-investigazzjoni. Erbgħa minn dawn it-12-il kumpanija, li nstabu li huma rappreżentattivi ta’ l-industrija Komunitarja f’dak li għandu x'jaqsam ma' volum ta’ produzzjoni u bejgħ ta’ urea fil-Komunità, intgħażlu bħala kampjuni. L-erba’ produtturi Komunitarji magħżula bħala kampjun jippreżentaw madwar 60 % tal-produzzjoni totali ta’ l-industrija Komunitarja matul il-PIR, filwaqt li t-tnax produtturi Komunitarji ta’ hawn fuq jippreżentaw madwar 80 % tal-produzzjoni fil-Komunità. Dan il-kampjun kien jikkostitwixxi l-ikbar volum rappreżentattiv ta’ produzzjoni u bejgħ ta’ urea fil-Komunità li raġonevolment seta’ jkun investigat fiż-żmien disponibbli.(15) Erba’ produtturi esportaturi fl-Ukraina mlew tajjeb il-formola għat-teħid ta’ kampjuni sa l-iskadenza u qablu formalment li jkomplu jikkooperaw fl-investigazzjoni. Dawn l-erba’ produtturi esportaturi jippreżentaw 100 % ta’ l-esportazzjonijiet totali mill-Ukraina lejn il-Komunità matul il-PIR. Minħabba l-għadd baxx ta’ kumpaniji kooperattivi fl-Ukraina, ġie deċiż li t-teħid ta’ kampjuni ma jiġix applikat u l-kumpaniji kollha ġew mistiedna jibagħtu kwestjonarju.(16) It-tweġibiet għall-kwestjonarji ntbagħtu minn erba’ produtturi Komunitarji, importatur wieħed, żewġ utenti u erba’ produtturi esportaturi fl-Ukraina u produttur esportatur wieħed fil-Belarus, fil-Kroazja u fil-Libja. Barra minn hekk, bosta importaturi u utenti u l-assoċjazzjonijiet tagħhom bagħtu kummenti mingħajr ma wieġbu l-kwestjonarju.(17) Il-Kummissjoni fittxet u vverifikat it-tagħrif kollu li dehrilha meħtieġ bil-għan li tistabbilixxi t-tkomplija probabbli tad-dumping u l-ħsara u l-interess Komunitarju. Żjarat ta’ verifika twettqu fil-bini tal-kumpaniji li ġejjin:2.  Produtturi Komunitarji fil-kampjun:3.  Fertiberia S.A., Madrid, Spanja4.  SKW Stickstoffwerke Piesteritz GmbH , Lutherstadt Wittenberg, il-Ġermanja5.  Yara Group (Yara Spa Ferrara, l-Italja u Yara Sluiskil B.V., Sluiskil, l-Olanda);6.  Zaklady Azotowe Pulawy S.A., Pulawy, il-Polonja7.  Produtturi esportaturi8.  L-Ukraina:9.  Joint Stock Company Concern Stirol, Gorlovka,10.  Close Joint Stock Company Severodonetsk, Severodonetsk,11.  Joint Stock Company Dnipro Azot, Dneprodzerzhinsk,12.  Open Joint Stock Company Cherkassy Azot, Cherkassy13.  Il-Kroazja:14.  Petrokemija D.D., Kutina15.  Importaturi Komunitarji16.  Dynea Austria GmbH , Krems, l-Awstrija17.  Utenti Komunitarji18.  Associazione Liberi Agricoltori Cremonesi, Cremona, l-Italja19.  Acefer, Asociación Comercial Española de Fertilizantes, Madrid , SpanjaB.PRODOTT IKKONĊERNAT U PRODOTT SIMILI1. Prodott ikkonċernat(18) Il-prodott ikkonċernat huwa l-istess kif stabbilit fl-investigazzjoni oriġinali, jiġifieri urea attwalment klassifikabbli fi ħdan il-kodiċi NM 3102 10 10 u 3102 10 90 (‘il-prodott ikkonċernat') u li joriġina fil-Belarus, fil-Kroazja, fil-Libja u fl-Ukraina.(19) L-urea hija prinċipalment magħmula mill-ammonja, li min-naħa tagħha hija prodotta mill-gass naturali. Tista’ tieħu forma solida jew likwida. L-urea solida tista’ tintuża għal skopijiet agrikoli u industrijali. L-urea għall-agrikoltura tista' tintuża kemm bħala fertilizzant, fejn titferrex fuq il-ħamrija, kif ukoll bħala adittiv fl-ikel ta' l-annimali. L-urea għall-industrija hija materja prima għal ċerti tipi ta' kolla u plastik. L-urea likwida tista’ tintuża kemm bħala fertilizzant kif ukoll għal għanijiet industrijali. Minkejja li l-urea hija ppreżentata fil-forom differenti msemmija hawn fuq, il-karatteristiċi kimiċi tagħha jibqgħu bażikament l-istess u għall-għanijiet tal-proċedura attwali jistgħu jitqiesu bħala prodott wieħed.2. Prodott simili(20) Kif stabbilit fl-investigazzjoni oriġinali, din l-investigazzjoni ta’ reviżjoni kkonfermat li l-prodotti manifatturati u esportati mill-produtturi esportaturi fil-Belarus, fil-Kroazja, fil-Libja u fl-Ukraina, dawk manifatturati u mibjugħa fis-suq lokali ta’ dan il-pajjiżi, kif ukoll dawk manifatturati u mibjugħa mill-produtturi Komunitarji fis-suq Komunitarju kollha għandhom l-istess karatteristiċi fiżiċi, kimiċi u tekniċi bażiċi u essenzjalment l-istess użi. Għalhekk huma meqjusa bħala prodotti simili skond it-tifsira ta’ l-Artikolu 1(4) tar-Regolament bażiku.C. IL-PROBABBILTÀ TA’ TKOMPLIJA JEW TA’ RIKORRENZA TA’ DUMPING(21) Meta wieħed iqis il-konklużjonijiet milħuqa fir-rigward tal-probabbiltà ta’ tkomplija jew rikorrenza ta’ ħsara, l-argumenti ewlenin biss dwar il-probabbiltà ta’ tkomplija jew rikorrenza ta’ dumping huma żviluppati hawn taħt.1. Dumping ta’ importazzjonijiet matul il-perjodu ta’ investigazzjoni ta’ reviżjoni1.1 Prinċipji ġenerali(22) Skond l-Artikolu 11(2) tar-Regolament bażiku, ġie eżaminat jekk kienx qed isir dumping matul l-PIR, u f’każ li kien hekk, jekk l-iskadenza tal-miżuri kinitx se twassal jew le għal tkomplija ta’ dumping.(23) Fil-każ tat-tliet pajjiżi esportaturi bi stat ta’ ekonomija tas-suq, li huma l-Kroazja, il-Libja u l-Ukraina, il-valur normali ġie stabbilit skond l-Artikoli 2(1) sa (3) tar-Regolament bażiku. Fil-każ tal-Belarus, il-valur normali ġie stabbilit skond l-Artikolu 2(7) tar-Regolament bażiku.1.2 Il-Kroazja(24) Il-marġni ta’ dumping għall-uniku produttur esportatur fil-Kroazja ġie stabbilit fuq il-bażi ta’ paragun bejn valur normali medju bil-piż differenzjat u prezz għall-esportazzjoni medju bil-piż differenzjat skond l-Artikolu 2(5), (11) u (12) tar-Regolament bażiku.(25) Il-Kroazja esportat aktar minn 200 000 tunnellati ta’ urea lill-Komunità matul il-PIR, biex kellha kontroll fuq 2.3 % mis-suq Komunitarju. L-uniku produttur esportatur magħruf u kooperattiv instab li kien għadu qed jesporta bi prezzijiet sinifikament soġġetti għal dumping lill-Komunità, sa fejn kellu x’jaqsam il-PIR. Il-marġni ta’ dumping li nstab qabeż l-20 %.(26) Kien hemm dubji sinifikanti dwar jekk l-ispejjeż tal-gass, li huwa sors ewlieni għall-produzzjoni ta' l-urae, kienux riflessi raġonevolment fir-reġistri tal-produttur esportatur. Instab li l-gass inkiseb f'kundizzjonijiet partikolari, determinati mill-fatt li kemm il-produttur esportatur kif ukoll il-fornitur tal-gass huma proprjetà b’maġġoranza ta’ l-istat Kroat u li l-prezzijiet tal-gass kienu baxxi b’mod anormali. Fin-nuqqas ta’ kull prezz tal-gass mhux distort relatat mas-suq lokali Kroat, u skond l-Artikolu 2(5) tar-Regolament bażiku, il-prezzijiet tal-gass iridu jiġu stabbiliti fuq ‘kwalunkwe bażi raġonevoli oħra, inkluż tagħrif minn swieq rappreżentattivi oħrajn’. Minħabba li l-maġġoranza tal-gass użat għall-manifattura tal-prodott ikkonċernat huwa ta’ oriġini Russa, il-prezz aġġustat jista’ jissejjes fuq il-prezz medju tal-gass Russu meta jinbiegħ għall-esportazzjoni fil-fruntiera Ġermaniża/Ċeka (Waidhaus), nett ta’ l-ispejjeż tat-trasport, fejn Waidhaus huwa ċ-ċentru ewlieni għal bejgħ ta’ gass Russu lill-UE. Dan iżid il-marġni ta’ dumping b’mod sinifikanti. Meta wieħed iqis li d-dumping jeżisti mingħajr dan l-aġġustament, u l-konklużjonijiet dwar il-probabbiltà ta’ rikorrenza ta’ ħsara stipulati hawn taħt, din il-kwistjoni ma ġietx investigata aktar.1.3 Il-Belarus, il-Libja u l-Ukraina(27) Kif spjegat infra fil-premessi (29), (38) u (45), il-kwantitajiet esportati mit-tliet pajjiżi esportaturi oħra kkonċernati laħqu livelli tant baxxi li ġie meqjus li l-prezzijiet ta' esportazzjoni assoċjati ma' dawn waħidhom ma jkunux suffiċjenti b'mod ta' min joqgħod fuqu biex tiġi stabbilita sejba fir-rigward tat-tkomplija ta' dumping.2. Il-Probabbiltà ta’ Rikorrenza ta’ Dumping2.1 Il-Belarus(28) Minħabba li l-Belarus mhux meqjus bħala pajjiż b'ekonomija tas-suq, il-valur normali ġie stabbilit fuq il-bażi ta' data miksuba minn produttur f'pajjiż terz b'ekonomija tas-suq. Fl-avviż tal-bidu, l-Istati Uniti tqiesu bħala pajjiż analogu xieraq, minħabba li diġà kien qed jintuża fl-investigazzjoni oriġinali. L-ebda parti interessata ma bagħtet kummenti f’dan ir-rigward. Il-prodottur Amerikan li kien diġà kkoopera fl-investigazzjoni oriġinali bagħat tweġiba għall-kwestjonarju li ntużat għad-determinazzjoni tal-valur normali.(29) L-uniku produttur Belorussu magħruf bgħat tweġiba għall-kwestjonarju. Ġeneralment, il-Belarus esportat madwar 25 000 tunnellati ta’ urea, li jammontaw għal sehem ta' 0.3 % mis-suq Komunitarju. Meta wieħed iqis dan is-sehem żgħir mis-suq, l-analiżi fir-rigward tal-Belarus tikkonċentra fuq il-possibbiltà ta’ rikorrenza ta’ dumping.(30) Ġew analizzati x-xejriet ta' esportazzjoni tal-Belarus lejn il-pajjiżi terzi kollha. L-esportazzjonijiet lejn ir-reġjuni kollha tad-dinja saru bi prezzijiet li kienu aktar baxxi, b’mod konsistenti, mill-valur normali misjub fis-suq analogu, li juri li l-prezzijiet lil swieq ta’ esportazzjoni oħrajn kienu dumped.(31) Barra minn dan, ġie eżaminat jekk il-prezzijiet ta’ esportazzjoni tal-Belarus ikunux soġġetti għal dumping kieku kellhom ikunu f’livell ugwali għal-livelli ta' prezz li attwalment jiddominaw fil-Komunità. Għal prodott ta’ komodità bħall-urea, huwa improbabbli li jinbiegħ f’livelli ogħla mill-prezzijiet tas-suq attwali. Ir-riżultat ta’ din l-analiżi wasslet ukoll għal marġni ta’ dumping sinifikanti.(32) Fl-istess waqt, il-prezzijiet ta’ l-esportazzjoni għal esportazzjonijiet lil swieq ta’ esportazzjoni oħrajn instabu li kienu ftit ogħla mill-prezzijiet lill-Komunità Ewropea. Għalhekk, hemm dubju dwar kemm il-Komunità tkun suq aktar attraenti f’termini ta’ prezzijiet meta mqabbla ma’ swieq ta’ pajjiżi terzi.(33) Fid-dawl tal-fatti u l-konsiderazzjonijiet ta' hawn fuq, hemm indikazzjonijiet li wisq probabbli d-dumping jerġa’ jseħħ fin-nuqqas tal-miżuri.2.2 Il-Kroazja(34) Kif muri fil-premessa (25) ta’ hawn fuq, esportazzjonijiet lill-Komunità nstabu li huma oġġetti għal dumping. Ġew analizzati x-xejriet ta' esportazzjoni tal-Kroazja lejn il-pajjiżi terzi kollha. L-esportazzjonijiet lejn ir-reġjuni kollha tad-dinja saru bi prezzijiet li kienu aktar baxxi mill-valur normali, li wera li kien qed iseħħ id-dumping anki fin-nuqqas ta' l-aġġustament imsemmi hawn fuq.(35) Barra minn dan, ġie eżaminat jekk il-prezzijiet ta’ esportazzjoni tal-Kroazja jkunux soġġetti għal dumping kieku kellhom ikunu f’livell ugwali għal-livelli ta' prezz li attwalment jiddominaw fil-Komunità. Għal prodott ta’ komodità bħall-urea, huwa improbabbli li jinbiegħ f’livelli ogħla mill-prezzijiet tas-suq attwali. Ir-riżultat ta’ din l-analiżi wasslet ukoll għal marġni ta’ dumping sinifikanti.(36) Fl-istess waqt, il-prezzijiet ta’ l-esportazzjoni għal esportazzjonijiet lil swieq ta’ esportazzjoni oħrajn instabu li kienu ftit ogħla mill-prezzijiet lill-Komunità Ewropea. Għalhekk, hemm dubju dwar kemm il-Komunità tkun suq aktar attraenti f’termini ta’ prezzijiet meta mqabbla ma’ swieq ta’ pajjiżi terzi.(37) Għaldaqstant hemm indikazzjonijiet li wisq probabbli d-dumping jerġa' jseħħ fin-nuqqas ta’ miżuri.2.3 Il-Libja(38) L-uniku produttur esportatur magħruf bagħat tweġiba għall-kwestjonarju li ma kinitx kompluta. Minħabba li naqas milli jibgħat xi tagħrif nieqes, kellu jsir rikors għall-Artikolu 18 tar-Regolament bażiku, fejn xieraq. Tagħrif disponibbli wera li b’mod ġenerali, il-Libja esportat madwar 70 000 tunnellati ta’ urea lill-Komunità matul il-PIR, li jammontaw għal sehem ta’ 0.8 % mis-suq Komunitarju. Meta wieħed iqis dan is-sehem żgħir mis-suq, l-analiżi fir-rigward tal-Libja tikkonċentra fuq il-possibbiltà ta’ rikorrenza ta’ dumping. L-analiżi ta’ dumping u l-possibbiltà ta’ rikorrenza ta’ dumping saret fuq il-bażi tat-tagħrif disponibbli.(39) Fin-nuqqas tal-bejgħ lokali rappreżentattiv fis-suq Libjan, il-valur normali ġie stabbilit fuq il-bażi ta' l-ispiża tal-produzzjoni fil-pajjiż ta' l-oriġini flimkien ma' ammont raġonevoli għall-ispejjeż tal-bejgħ, ġenerali u amministrattivi u għall-qligħ, skond l-Artikolu 2.3 tar-Regolament bażiku. Instab li marġni ta’ qligħ ta’ 8 % kien raġonevoli f’dan il-każ.(40) L-analiżi tal-kwestjonarju mibgħut mill-kumpanija kooperattiva fil-Libja wera li l-attività ewlenija tagħha kienet li tesporta lejn swieq terzi oħrajn. Fil-PIR, ġew esportati madwar 570 000 tunnellati lil swieq terzi, id est aktar minn tmien darbiet aktar mill-esportazzjonijiet totali magħmula lis-suq Komunitarju. It-tqabbil ta’ prezzijiet ta’ esportazzjoni miżmuma għal dawn l-esportazzjonijiet mal-valur normali stabbilit kif deskritt hawn fuq juri livell sinifikanti ta’ dumping.(41) Kien hemm dubji sinifikanti dwar jekk l-ispejjeż tal-gass, li huwa sors ewlieni għall-produzzjoni ta' l-urae, kienux riflessi raġonevolment fir-reġistri tal-produttur esportatur. Fuq il-bażi tat-tagħrif disponibbli, huwa meqjus li l-gass inkiseb f'kundizzjonijiet partikolari, determinati mill-fatt li kemm il-produttur esportatur kif ukoll il-fornitur tal-gass huma proprjetà b’maġġoranza ta’ l-istat Libjan u li l-prezzijiet tal-gass kienu baxxi b’mod anormali. Aġġustament iżid il-marġni ta’ dumping b’mod sinifikanti. Meta wieħed iqis li d-dumping jeżisti mingħajr dan l-aġġustament, u l-konklużjonijiet dwar il-probabbiltà ta’ rikorrenza ta’ ħsara stipulati hawn taħt, ma nstabx li kien meħtieġ li jiġi applikat dan l-aġġustament, anki jekk kien ġustifikat.(42) Barra minn dan, ġie eżaminat jekk il-prezzijiet ta’ esportazzjoni tal-Libja jkunux soġġetti għal dumping kieku kellhom ikunu f’livell ugwali għal-livelli ta' prezz li attwalment jiddominaw fil-Komunità. Għal prodott ta’ komodità bħall-urea, huwa improbabbli li jinbiegħ f’livelli ogħla mill-prezzijiet tas-suq attwali. Ir-riżultat ta’ din l-analiżi wasslet ukoll għal marġni ta’ dumping sinifikanti.(43) Fl-istess waqt, il-prezzijiet ta’ l-esportazzjoni għal esportazzjonijiet lil swieq ta’ esportazzjoni oħrajn instabu li kienu ftit ogħla mill-prezzijiet lill-Komunità Ewropea. Għalhekk, hemm dubju dwar kemm il-Komunità tkun suq aktar attraenti f’termini ta’ prezzijiet meta mqabbla ma’ swieq ta’ pajjiżi terzi.(44) Fid-dawl ta’ dan ta’ hawn fuq, hemm indikazzjonijiet li wisq probabbli d-dumping jerġa' jseħħ fin-nuqqas tal-miżuri.2.4 L-Ukraina(45) Erba' produtturi kkooperaw ma' din l-investigazzjoni. Tnejn minnhom biss għamlu bejgħ ta' esportazzjoni lill-Komunità matul il-PIR. Ġeneralment, l-Ukraina esportat biss madwar 20 000 tunnellati ta’ urea, li jammontaw għal sehem ta' 0.2 % mis-suq Komunitarju. Meta wieħed iqis dan is-sehem żgħir mis-suq, l-analiżi fir-rigward ta' l-Ukraina tikkonċentra fuq il-possibbiltà ta’ rikorrenza ta’ dumping.(46) Fir-rigward ta’ l-ispejjeż tal-gass, instab li l-Ukraina qed timporta l-maġġoranza tal-gass użat fil-produzzjoni ta’ l-urea mir-Russja. F’dan ir-rigward, id- data kollha disponibbli tindika li l-Ukraina timporta gass naturali mir-Russja bi prezzijiet li huma sinifikament taħt il-prezzijiet tas-suq imħallsa fi swieq mhux regolati għal gass naturali. L-investigazzjoni żvelat li l-prezz tal-gass naturali mir-Russja meta esportat lejn il-Komunità Ewropea kien madwar id-doppju tal-prezz tal-gass lokali fl-Ukraina. Għalhekk, kif stipulat fl-Artikolu 2(5) tar-Regolament bażiku, l-ispejjeż tal-gass imħallsa mill-applikant ġew aġġustati fuq il-bażi tat-tagħrif minn swieq rappreżentattivi oħrajn. Il-prezz aġġustat issejjes fuq il-prezz medju tal-gass Russu meta mibjugħ għall-esportazzjoni fil-fruntiera Ġermaniża/Ċeka (Waidhaus), nett ta’ l-ispejjeż tat-trasport. Waidhaus, billi huwa ċentru ewlieni għall-bejgħ tal-gass Russu lill-UE, li hija kemm l-akbar suq għall-gass Russu kif ukoll għandha prezzijiet li jirriflettu b'mod raġonevoli l-ispejjeż, jista’ jitqies bħala suq rappreżentattiv fi ħdan it-tifsira ta’ l-Artikolu 2(5) tar-Regolament bażiku.(47) L-aġġustament wassal għal prezzijiet lokali taħt l-ispiża għal tlieta mill-kumpaniji involuti u għalhekk l-ispiża tal-produzzjoni, flimkien ma’ marġni ta’ qligħ raġonevoli ta’ 8 %, intużaw bħala valur normali. Għar-raba’ kumpanija, għal dan il-għan intużaw prezzijiet lokali aġġustati kif xieraq.(48) Ġew analizzati x-xejriet ta' esportazzjoni ta’ produtturi esportaturi Ukraini lejn il-pajjiżi terzi kollha. L-esportazzjonijiet lejn ir-reġjuni kollha tad-dinja seħħu bi prezzijiet li kienu taħt il-valur normali stabbilit b’mod konsistenti u sinifikanti.(49) Barra minn dan, ġie eżaminat jekk il-prezzijiet ta’ esportazzjoni ta’ l-Ukraina jkunux soġġetti għal dumping kieku kellhom ikunu f’livell ugwali għal-livelli ta' prezz li attwalment jiddominaw fil-Komunità. Għal prodott ta’ komodità bħall-urea, huwa improbabbli li jinbiegħ f’livelli ogħla mill-prezzijiet tas-suq attwali. Ir-riżultat ta’ din l-analiżi wasslet ukoll għal marġni ta’ dumping sinifikanti. Fl-istess waqt, il-prezzijiet ta’ l-esportazzjoni għal esportazzjonijiet lil swieq ta’ esportazzjoni oħrajn instabu li kienu f’livell komparabbli bħall-prezzijiet lill-Komunità Ewropea. Għalhekk, hemm dubju dwar kemm il-Komunità tkun suq aktar attraenti f’termini ta’ prezzijiet meta mqabbla ma’ swieq ta’ pajjiżi terzi. Fid-dawl tal-fatti u l-konsiderazzjonijiet ta' hawn fuq, hemm indikazzjonijiet li wisq probabbli d-dumping jerġa’ jseħħ fin-nuqqas tal-miżuri.3. L-iżvilupp ta' l-importazzjonijiet jekk il-miżuri jiġu rrevokati3.1 Il-Belarus(50) Skond it-tagħrif fir-reġistru, il-Belarus kellha massimu ta’ kapaċità żejda ta’ madwar 150 000 tunnellati matul il-PIR. B’żieda ma’ dan, l-esportazzjonijiet lejn pajjiżi terzi oħrajn ammontaw għal madwar 225 000 tunnellati.(51) Mhux eskluż li parti mill-kapaċità żejda se tkun diretta lejn il-Komunità ladarba l-miżuri jiġu rrevokati. L-uniku esportatur Belorussu żviluppa mezzi ta’ distribuzzjoni tajba fil-Komunità u, b’mod ġenerali, id-daqs tas-suq Komunitarju huwa attraenti, b'mod partikolari għal pajjiżi b’viċinanza ġeografika.(52) Madankollu, mhux eskluż li uħud minn dawn il-kwantitajiet se jiġu esportati wkoll lejn pajjiżi terzi, minħabba li l-livelli ta’ prezz probabbli f’dawn it-territorji jrendu prezzijiet ex fabbrika li huma simili għal (jew anki ogħla minn) dawk li jistgħu jinkisbu meta tesporta lejn il-Komunità. Barra minn hekk, mhux eskluż li l-użu ta’ l-urea se jiżdied f'reġjuni oħrajn fid-dinja, l-aktar meta wieħed iqis ix-xejriet attwali għal produzzjoni agrikola akbar. Kollox ma’ kollox, mhux mistenni li l-esportazzjonijiet jilħqu l-ammont sħiħ ta’ kapaċità żejda, jekk il-miżuri jiskadu, iżda dawn wisq probabbli jaqbżu l-livelli de minimis.(53) Fir-rigward ta’ direzzjoni mill-ġdid potenzjali ta’ esportazzjonijiet minn pajjiżi terzi lejn il-Komunità, japplikaw argumenti simili, li jagħmluha improbabbli li jekk il-miżuri jiskadu jiġu esportati kwantitajiet addizzjonali sinifikanti lejn is-suq Komunitarju fil-ġejjieni previst.3.2 Il-Kroazja(54) Skond it-tagħrif fir-reġistru, il-Kroazja kellha massimu ta’ kapaċità żejda ta’ madwar 120,000 tunnellati matul il-PIR. B’żieda ma’ dan, l-esportazzjonijiet lejn pajjiżi terzi oħrajn ammontaw għal madwar 60 000 tunnellati. Mhux eskluż li parti mill-kapaċità żejda tkun diretta lejn il-Komunità ladarba l-miżuri jiġu rrevokati. L-uniku esportatur Kroat żviluppa mezzi ta’ distribuzzjoni tajba fil-Komunità u, b’mod ġenerali, id-daqs tas-suq Komunitarju huwa attraenti, b'mod partikolari għal pajjiżi b’viċinanza ġeografika.(55) Madankollu, il-miżuri ta’ anti-dumping ma żammewx lill-Kroazja milli tesporta kwantitajiet sinifikanti lill-Komunità. Ma kien hemm l-ebda indikazzjonijiet li kien se jkun hemm ostaklu għall-esportazzjoni ta’ aktar kwantitajiet lill-Komunità. Meta wieħed iqis li dan ma kienx il-każ, huwa improbabbli li jesħħu esportazzjonijiet addizzjonali sinifikanti lejn il-Komunità permezz ta’ l-attivazzjoni ta’ kapaċitajiet bħal dawn. B’żieda ma’ dan, mhux eskluż li uħud minn dawn il-kwantitajiet jistgħu jiġu esportati wkoll lejn pajjiżi terzi, minħabba li l-livelli ta’ prezz probabbli f’dawn it-territorji jrendu prezzijiet ex fabbrika li huma simili għal (jew ftit ogħla minn) dawk li jistgħu jinkisbu meta tesporta lejn il-Komunità.(56) Barra minn hekk, mhux eskluż li l-użu ta’ l-urea se jiżdied f'reġjuni oħrajn fid-dinja, l-aktar meta wieħed iqis ix-xejriet attwali għal produzzjoni agrikola akbar. Kollox ma’ kollox, mhux mistenni li parti sinifikanti mill-kapaċità żejda Kroata tintuża għal esportazzjonijiet addizzjonali lill-Komunità, iżda meta wieħed iqis il-livell ta’ esportazzjoni attwali, il-volumi ta’ esportazzjoni lill-Komunità huma mistennija li jibqgħu ogħla mil-livelli de minimis.(57) Fir-rigward ta’ direzzjoni mill-ġdid potenzjali ta’ esportazzjonijiet minn pajjiżi terzi lejn il-Komunità, japplikaw argumenti simili, li jagħmluha improbabbli li jekk il-miżuri jiskadu jiġu esportati kwantitajiet addizzjonali sinifikanti lejn is-suq Komunitarju fil-ġejjieni previst.3.3 Il-Libja(58) Skond it-tagħrif disponibbli, il-Libja kellha massimu ta’ kapaċità żejda ta’ madwar 140 000 tunnellati matul il-PIR. B’żieda ma’ dan, l-esportazzjonijiet lejn pajjiżi terzi oħrajn ammontaw għal madwar 570 000 tunnellati. Mhux eskluż li parti mill-kapaċità żejda tkun diretta lejn il-Komunità ladarba l-miżuri jiġu rrevokati. L-uniku esportatur Libjan żviluppa mezzi ta’ distribuzzjoni tajba fil-Komunità u, b’mod ġenerali, id-daqs tas-suq Komunitarju huwa attraenti, b'mod partikolari għal pajjiżi b’viċinanza ġeografika.(59) Madankollu, mhux eskluż li uħud minn dawn il-kwantitajiet jiġu esportati wkoll lejn pajjiżi terzi, minħabba li l-livelli ta’ prezz probabbli f’dawn it-territorji jrendu prezzijiet ex fabbrika li huma simili għal (jew anki ogħla minn) dawk li jistgħu jinkisbu meta tesporta lejn il-Komunità. Barra minn hekk, mhux eskluż li l-użu ta’ l-urea se jiżdied f'reġjuni oħrajn fid-dinja, l-aktar meta wieħed iqis ix-xejriet attwali għal produzzjoni agrikola akbar. Kollox ma’ kollox, mhux mistenni li l-esportazzjonijiet jilħqu l-ammont sħiħ ta’ kapaċità żejda, jekk il-miżuri jiskadu, iżda dawn wisq probabbli jaqbżu l-livelli de minimis.(60) Fir-rigward ta’ direzzjoni mill-ġdid potenzjali ta’ esportazzjonijiet minn pajjiżi terzi lejn il-Komunità, japplikaw argumenti simili, li jagħmluha improbabbli li jekk il-miżuri jiskadu jiġu esportati kwantitajiet addizzjonali sinifikanti lejn is-suq Komunitarju fil-ġejjieni previst.3.4 L-Ukraina(61) Skond it-tagħrif fir-reġistru, l-Ukraina kellha massimu ta’ kapaċità żejda ta’ madwar 375 000 tunnellati matul il-PIR. B’żieda ma’ dan, l-esportazzjonijiet lejn pajjiżi terzi oħrajn ammontaw għal madwar 3 500 000 tunnellati. Mhux eskluż li parti mill-kapaċità żejda se tkun diretta lejn il-Komunità ladarba l-miżuri jiġu rrevokati. L-uniku esportatur Ukrajn żviluppa mezzi ta’ distribuzzjoni tajba fil-Komunità u, b’mod ġenerali, id-daqs tas-suq Komunitarju huwa attraenti, b'mod partikolari għal pajjiżi b’viċinanza ġeografika. Madankollu, mhux eskluż li uħud minn dawn il-kwantitajiet jiġu esportati wkoll lejn pajjiżi terzi, minħabba li l-livelli ta’ prezz probabbli f’dawn it-territorji jrendu prezzijiet ex fabbrika li huma simili għal dawk li jistgħu jinkisbu meta tesporta lejn il-Komunità. Barra minn hekk, mhux eskluż li l-użu ta’ l-urea se jiżdied f'reġjuni oħrajn fid-dinja, l-aktar meta wieħed iqis ix-xejriet attwali għal produzzjoni agrikola akbar. Kollox ma’ kollox, mhux mistenni li l-esportazzjonijiet jilħqu l-ammont sħiħ ta’ kapaċità żejda, jekk il-miżuri jiskadu, iżda dawn wisq probabbli jaqbżu l-livelli de minimis.(62) Fir-rigward ta' direzzjoni mill-ġdid potenzjali ta' esportazzjonijiet minn pajjiżi terzi lejn il-Komunità, l-applikanti argumentaw li l-kapaċità akbar prevista f’reġjuni oħrajn (b’mod partikolari fil-Lvant Nofsani) tieħu post l-esportazzjonijiet Ukrajni l-aktar fl-Asja, iżda wkoll fl-Afrika u fl-Amerika Latina, li jammontaw għal aktar minn 3 000 000 tunnellati, li mbagħad jiġu diretti mill-ġdid lejn il-Komunità. Madankollu, fuq il-bażi tat-tagħrif fir-reġistru, mhux possibbli li jiġi konkluż li dan iċ-ċaqliq iseħħ, i.a. minħabba li żieda fl-użu globali tista’ tassorbi dawn il-kwantitajiet addizzjonali, kieku kellhom jidħlu fis-suq. Barra minn dan, mhux eskluż li żidiet fil-kapaċità jseħħu matul perjodu ta’ żmien itwal minn dak suġġerit mill-applikant. Kollox ma’ kollox, mhux possibbli li jiġi kkonfermat li jekk jiskadu l-miżuri, il-kwantitajiet addizzjonali sinifikanti wisq probabbli jiġu diretti mill-ġdid lejn is-suq Komunitarju fil-ġejjieni previst.4. Konklużjoni dwar il-probabbiltà ta’ kontinwazzjoni jew ta’ rikorrenza ta’ dumping(63) Fuq il-bażi ta’ l-analiżi msemmija qabel, huwa konkluż li jekk il-miżuri jiġu rrevokati, d-dumping ta’ kwantitajiet sinifikanti ta’ urea huwa improbabbli li jitkompla fil-każ tal-Kroazja, jew li jerġa’ jseħħ fil-każ tat-tliet pajjiżi l-oħra kkonċernati.D. TIFSIRA TA' INDUSTRIJA KOMUNITARJA1. Tifsira ta' Produzzjoni Komunitarja(64) Fil-Komunità, il-prodott simili huwa manifatturat minn 16-il produttur, li l-produzzjoni tagħhom titqies li tikkostitwixxi l-produzzjoni Komunitarja kollha skond it-tifsira ta’ l-Artikolu 4(1) tar-Regolament bażiku. Tmienja minnhom saru produtturi Komunitarji wara t-tkabbir ta’ l-Unjoni Ewropea (“UE”) f’Mejju 2004.(65) Tnax mis-16 produtturi Komunitarji qablu li jikkooperaw ma’ l-investigazzjoni, filwaq li tlieta bagħtu t-tagħrif mitlub għall-għan tat-teħid ta’ kampjuni iżda ma offrewx aktar kooperazzjoni. L-ebda produttur Komunitarju ma oppona t-talba għal reviżjoni.(66) Għalhekk, it-12-il produttur li ġejjin qablu li jikkooperaw:-  Achema AB (il-Litwanja),-  Adubos de Portugal (il-Portugall),-  AMI Agrolinz Melamine International GmbH (l-Awstrija),-  Duslo AS (ir-Repubblika Slovakka),-  Fertiberia S.A. (Spanja),-  AS Nitrofert (l-Estonja),-  Nitrogénmüvek Zrt (l-Ungerija),-  SKW Stickstoffwerke Piesteritz (il-Ġermanja),-  Yara Group (konsolidazzjoni ta’ Yara France SA (Franza), Yara Italia Spa (l-Italja), Yara Brunsbuttel GmbH (il-Ġermanja) and Yara Sluiskil BV (l-Olanda)-  Zaklady Azotowe Pulawy (il-Polonja),-  ZAK SA (il-Polonja),-  BASF GmbH (il-Ġermanja).(67) Billi dawn it-12-il produttur Komunitarji ammontaw għal madwar 80 % tal-produzzjoni Komunitarja totali matul il-PIR, jitqies li dawn jammontaw għal parti kbira tal-produzzjoni Komunitarja totali tal-prodott simili. Għalhekk jitqiesu li jikkostitwixxu l-industrija Komunitarja skond it-tifsira ta' l-Artikolu 4(1) u l-Artikolu 5(4) tar-Regolament bażiku u minn hawn ’il quddiem se jissejħu “l-Industrija Komunitarja”. L-erba’ produtturi Komunitarji li ma kkooperawx se jissejħu “produtturi Komunitarji oħrajn”.(68) Kif indikat hawn fuq, ittieħed kampjun ta’ erba’ kumpaniji. Il-produtturi Komunitarji kollha meħuda fil-kampjun ikkooperaw u bagħtu t-tweġibiet għall-kwestjonarju sad-data ta’ l-għeluq. Barra minn hekk, it-tmien produtturi kooperattivi l-oħrajn bagħtu kif mitlub ċerta data ġenerali għall-analiżi tal-ħsara.E. IL-QAGĦDA FIS-SUQ KOMUNITARJU1. Il-konsum fis-suq Komunitarju(69) Il-konsum Komunitarju apparenti ġie stabbilit fuq il-bażi tal-volumi ta’ bejgħ ta’ l-industrija Komunitarja fis-suq Komunitarju, il-volumi ta’ bejgħ tal-produtturi Komunitarji l-oħrajn fis-suq Komunitarju, u d- data ta’ l-Eurostat għall-importazzjonijiet kollha ta’ l-UE. Minħabba t-tkabbir ta’ l-Unjoni Ewropea fl-2004, f’ġieħ iċ-ċarezza u l-konsistenza ta’ l-analiżi, il-konsum ġie stabbilit fuq il-bażi tas-suq ta’ l-UE-25 matul il-perjodu meqjus. Billi din l-investigazzjoni nbdiet qabel it-tkabbir ulterjuri ta’ l-Unjoni Ewropea bil-Bulgarija u r-Rumanija, l-analiżi hija limitata għal-qagħda ta’ l-UE-25.(70) Bejn l-2002 u l-2003, il-konsum Komunitarju żdied bi 3 % u baqa’ stabbli sal-PIR.2002 | 2003 | 2004 | 2005 | PIR |Konsum totali tal-KE f’tunnellati | 8 650 000 | 8 945 000 | 8 955 000 | 8 875 000 | 8 950 000 |Indiċi (2002=100) | 100 | 103 | 104 | 103 | 103 |2. Importazzjonijiet mill-pajjiżi kkonċernati2.1. Volum, sehem mis-suq u prezzijiet ta’ l-importazzjonijiet(71) Fir-rigward tal-Belarus, tal-Kroazja, tal-Libja u ta' l-Ukraina, il-volumi ta’ l-importazzjoni, l-ishma tas-suq u l-prezzijiet medji żviluppaw kif stabbilit hawn taħt. Id- data ssejset fuq l-istatistika ta' l-Eurostat.2002 | 2003 | 2004 | 2005 | PIR |Il-Belarus – Volum ta’ importazzjonijiet (tunnellati) | 134.931 | 167.981 | 62.546 | 62.044 | 25.193 |Sehem mis-suq | 1,6% | 1,9% | 0,7% | 0,7% | 0,3% |Prezzijiet ta’ l-importazzjonijiet (EUR/tunnellata) | 107,5 | 126,6 | 148,5 | 165,7 | 190,5 |Indiċi (2002=100) | 100 | 118 | 138 | 154 | 177 |L-Ukraina – Volum ta’ importazzjonijiet (tunnellati) | 44.945 | 36.304 | 77.270 | 84.338 | 52.553 |Sehem mis-suq | 0,5% | 0,4% | 0,8% | 0,9% | 0,5% |Prezzijiet ta’ l-importazzjonijiet (EUR/tunnellata) | 117,4 | 134,5 | 139,6 | 192,7 | 194,0 |Indiċi (2002=100) | 100 | 115 | 119 | 164 | 165 |Il-Kroazja – Volum ta’ importazzjonijiet (tunnellati) | 126.400 | 179.325 | 205.921 | 187.765 | 208.050 |Sehem mis-suq | 1,5% | 2,0% | 2,3% | 2,1% | 2,3% |Prezzijiet ta’ l-importazzjonijiet (EUR/tunnellata) | 125,1 | 135,0 | 145,0 | 171,7 | 185,0 |Indiċi (2002=100) | 100 | 108 | 116 | 137 | 148 |Il-Libja – Volum ta’ importazzjonijiet (tunnellati) | 142.644 | 227.793 | 153.390 | 124.515 | 73.361 |Sehem mis-suq | 1,6% | 2,5% | 1,7% | 1,4% | 0,8% |Prezzijiet ta’ l-importazzjonijiet (EUR/tunnellata) | 114,1 | 134,9 | 147,2 | 193,8 | 201,6 |Indiċi (2002=100) | 100 | 118 | 129 | 170 | 177 |(72) Fir-rigward tal- Belarus , il-volum ta’ importazzjonijiet żdiedu ftit bejn l-2002 u l-2003, imbagħad naqsu kontinwament matul il-perjodu meqjus (-81 % għall-perjodu kollu). Simili għal dan, is-sehem tas-suq tagħha żdied ftit bejn l-2002 u l-2003 imbagħad naqas kontinwament sa 0.3 % fil-PIR. Il-volumi kienu de minimis mill-2004 ’il quddiem. Il-prezzijiet evolvew b’mod pożittiv minn 107 sa 190 EUR/tunnellata matul il-perjodu meqjus.(73) Fir-rigward ta’ l- Ukraina , il-livelli ta’ importazzjoni baqgħu konsistenti taħt il-limitu de minimis , filwaqt li l-prezzijiet ta’ l-importazzjoni żdiedu b’65 % bejn l-2002 u l-PIR.(74) L-importazzjonijiet Kroati kienu pjuttost stabbli matul il-perjodu, b’madwar 2 % sehem mis-suq Komunitarju, filwaqt li l-prezzijiet ta’ l-importazzjoni żdiedu b’48 %.(75) L-importazzjonijiet mil- Libja żdiedu fl-2003 iżda naqsu kontinwament sa tmiem il-PIR. Matul il-perjodu kollu dawn naqsu b’49 % u s-sehem tas-suq tagħhom naqas minn 1.6 % fl-2002 għal 0.8 % fil-PIR. Fir-rigward tal-pajjiżi l-oħra kkonċernati, il-prezzijiet ta' l-importazzjoni Libjani żdiedu b'77 % bejn l-2002 u l-PIR.(76) L-evoluzzjoni tal-prezz ta’ l-erba’ pajjiżi huwa proporzjonalment ogħla jew komparabbli għaż-żieda fil-prezz tal-bejgħ ta’ l-industrija Komunitarja.(77) Bil-għan li jkun ikkalkulat il-livell tat-twaqqigħ tal-prezz matul il-PIR għall-Kroazja, il-prezzijiet ex fabbrika ta’ l-industrija Komunitarja għal klijenti mhux relatati ġew imqabbla mal-prezzijiet ta’ importazzjoni CIF fuq il-fruntiera Komunitarja ta’ l-uniku produttur esportatur kooperattiv tal-Kroazja, aġġustati kif xieraq bil-għan li jirriflettu prezz ta’ wara l-konsenja. Il-paragun wera li l-importazzjonijiet kienu qed jaqgħu taħt il-prezzijiet ta’ l-industrija Komunitarja b’4.7 %. Madankollu, dawn il-prezzijiet kienu simili għall-prezz ta’ mingħajr ħsara stabbilit għall-industrija Komunitarja.(78) Fid-dawl tal-fatt li l-ishma tas-suq ta’ tlieta mill-erba’ pajjiżi kkonċernati kienu taħt de minimis , kemm jekk individwalment kif ukoll jekk kollettivament, ġie meqjus li l-esportazzjonijiet tagħhom lejn il-Komunità ma ħoloqx ħsara u għalhekk il-marġni ta’ twaqqigħ ma kienux rilevanti bħala parti mill-analiżi ta' tkomplija ta' ħsara.3. Importazzjonijiet minn pajjiżi oħrajn(79) Il-volum ta’ importazzjonijiet minn pajjiżi terzi oħrajn matul il-perjodu meqjus qed jintwerew fit-tabella hawn taħt. Il-kwantitajiet u x-xejriet tal-prezz li ġejjin issejsu wkoll fuq l-Eurostat.2002 | 2003 | 2004 | 2005 | PIR |Volum ta’ importazzjonijiet mir-Russja (tunnellati) | 1 360 025 | 1 429 543 | 1 783 742 | 1 404 863 | 1 488 367 |Sehem mis-suq | 15,7 % | 16,0 % | 19,9 % | 15,8 % | 16,6 % |Prezz ta’ l-importazzjonijiet mir-Russja (EUR/tunnellata) | 119 | 133 | 154 | 180 | 196 |Volum ta’ importazzjonijiet mill-Eġittu (tunnellati) | 579 830 | 629 801 | 422 892 | 385 855 | 624 718 |Sehem mis-suq | 6,7 % | 7,0 % | 4,7 % | 4,3 % | 7,0% |Prezz ta’ l-importazzjonijiet mill-Eġittu (EUR/tunnellata) | 149 | 163 | 178 | 220 | 222 |Volum ta’ importazzjonijiet mir-Rumanija (tunnellati) | 260 298 | 398 606 | 235 417 | 309 195 | 248 377 |Sehem mis-suq | 3,0 % | 4,5 % | 2,6 % | 3,5 % | 2,8% |Prezz ta’ l-importazzjonijiet mir-Rumanija (EUR/tunnellata) | 123 | 142 | 175 | 197 | 210 |Volum ta’ importazzjonijiet mill-pajjiżi l-oħrajn kollha (tunnellati) | 373 732 | 291 620 | 254 311 | 336 110 | 326 579 |Sehem mis-suq | 4,3 % | 3,3 % | 2,8 % | 3,8 % | 3,6 % |Prezz ta’ l-importazzjonijiet mill-pajjiżi l-oħrajn kollha (EUR/tunnellata) | 141 | 170 | 194 | 221 | 224 |Sehem mis-suq ta’ pajjiżi terzi kollha | 29,7 % | 30,8 % | 30,0 % | 27,4 % | 30,0 % |(80) Ta’ min jinnota li l-importazzjonijiet ġenerali minn pajjiżi terzi żdiedu b’4.4 % matul il-perjodu kollu. Dan ir-riżultat huwa kawża l-aktar taż-żieda ta’ importazzjonijiet mir-Russja (+9.4 %), li hija bla dubju l-esportatur ewlieni. Wieħed għandu jinnota wkoll li l-importazzjonijiet mir-Russja kienu soġġetti għal miżuri fil-forma ta’ MIP matul il-perjodu kollu, miżuri rrevokati mir-Regolament tal-Kunsill (KE) 907/2007[8] (ara l-premessa (6) supra ). Bejn l-2002 u l-PIR l-impotazzjonijiet mill-Eġittu żdiedu b’7.7 % filwaqt li l-importazzjonijiet minn pajjiżi terzi oħrajn żdiedu bl-istess mod, bl-importazzjonijiet mir-Rumanija jammontaw għal 40 % minnhom. Fir-rigward tal-prezzijiet ta’ esportazzjoni, il-pajjiżi kollha msemmija hawn fuq esportaw lejn il-Komunità bi prezzijiet li ma kienux orħos mill-prezzijiet ta’ l-industrija Komunitarja fil-PIR u/jew huma ogħla mill-prezzijiet ta’ mingħajr ħsara ta’ l-industrija Komunitarja.4. Il-qagħda ekonomika ta’ l-industrija Komunitarja(81) Skond l-Artikolu 3(5) tar-Regolament bażiku, il-Kummissjoni eżaminat il-fatturi u l-indiċi ekonomiċi kollha rilevanti li għandhom piż fuq l-istat ta’ l-industrija Komunitarja.4.1. Rimarki preliminari(82) Bosta mill-produtturi kooperattivi ta’ l-industrija Komunitarja nstabu li kienu jużaw il-prodott simili għall-ipproċessar ulterjuri ta’ prodotti ta’ fertilizzanti mħallta jew sintetiċi li huma fertilizzanti nitroġeni ta’ grad baxx u li barra n-nitroġenu fihom sustanzi oħrajn bħal fosfru li jinħall fl-ilma, jew/u potassju li jinħall fl-ilma.(83) Tali trasferimenti interni tal-produzzjoni ta’ l-urea nstabu li ma jidħlux fis-suq miftuħ u ma kienux f’kompetizzjoni ma’ importazzjonijiet tal-prodott ikkonċernat. L-investigazzjoni wriet li dan l-użu captive jirrappreżenta sehem stabbli ta’ madwar 20 % tal-produzzjoni totali ta’ l-industrija Komunitarja. Għalhekk huwa meqjus li ma jistax jaffettwa b’mod sinifikanti l-istampa ta’ ħsara ta’ l-industrija Komunitarja.(84) Fejn intuża t-teħid tal-kampjuni, skond il-prattika stabbilita, ċerti indikaturi ta’ ħsara (produzzjoni, kapaċità ta’ produzzjoni, stokks, bejgħ, sehem mis-suq, tkabbir u impjiegi) jiġu analizzati għall-industrija Komunitarja kollha b’mod ġenerali (‘C.I.’ fit-tabelli inklużi), filwaqt li dawk l-indikaturi ta’ ħsara marbuta mar-rendiment ta’ kumpaniji individwali, jiġifieri prezzijiet, spejjeż tal-produzzjoni, qligħ, pagi, investimenti, dħul mill-investiment, likwidità, il-ħila li jinġabar il-kapital, jiġu eżaminati fuq il-bażi ta’ tagħrif miġbur fil-livell tal-produtturi Komunitarji meħuda bħala kampjun (‘S.P.’ fit-tabelli inklużi).4.2. Data relatata ma’ l-industrija Komunitarja kollha(a) Produzzjoni(85) Il-produzzjoni ta’ l-industrija Komunitarja, inklużi l-volumi ppjanati għall-użu captive , baqgħu prattikament stabbli bejn l-2002 u l-PIR, żdiedu b'5 % fl-2003 u naqsu bl-istess perċentwal fl-2004. Fl-2005 u matul il-PIR ġiet irreġistrata żieda żgħira ta' 2 % u punt perċentwal rispettivament, biex laħqet livell ta' 4,45 miljun tunnellati.2002 | 2003 | 2004 | 2005 | PIR |Produzzjoni tas-C.I. (tunnellati) | 4 300 000 | 4 500 000 | 4 300 000 | 4 400 000 | 4 450 000 |Indiċi (2002 = 100) | 100 | 105 | 100 | 102 | 103 |Il-produzzjoni tas-C.I. użata għal trasferimenti captive | 800 000 | 800 000 | 800 000 | 900 000 | 900 000 |Bħala % tal-produzzjoni totali | 19,3 % | 18,5 % | 19,5 % | 20,6 % | 20,2 % |Sors : Kwerelanti, tweġibiet għall-kwestjonarju tat-teħid ta’ kampjuni u tweġibiet għall-kwestjonarju verifikati(b) Kapaċità u rati ta’ l-użu tal-kapaċità(86) Il-kapaċità ta’ produzzjoni żdiedet bi ftit (5 %) bejn l-2002 u l-PIR. Fid-dawl tal-volum ta’ produzzjoni stabbli, l-użu tal-kapaċità li tirriżulta naqas ftit, minn livell ta’ 84 % fl-2002 għal livell ta’ 81 % fil-PIR. Madankollu, l-użu tal-kapaċità għal din it-tip ta’ produzzjoni u industrija tista’ tiġi affettwata mill-produzzjoni ta’ prodotti oħrajn li jistgħu jiġu prodotti bl-istess tagħmir ta’ produzzjoni u għalhekk għandu anqas toqol bħala indikatur ta’ ħsara.2002 | 2003 | 2004 | 2005 | PIR |Kapaċità ta’ produzzjoni tas-C.I. (tunnellati) | 5 100 000 | 5 200 000 | 5 200 000 | 5 400 000 | 5 360 000 |Indiċi (2002=100) | 100 | 101 | 101 | 106 | 105 |Użu tal-kapaċità tas-C.I. | 84 % | 88 % | 84 % | 81 % | 81 % |Indiċi (2002=100) | 100 | 104 | 100 | 96 | 96 |(c) Stokks(87) Il-livell ta’ l-istokks ta’ l-għeluq ta' l-industrija Komunitarja kien pjuttost stabbli bejn l-2002 u l-2004 u żdied f'daqqa (b'24 p.p. fl-2005 u b'aktar minn 13 p.p. fi tmiem il-PIR).Minkejja dan, minħabba li l-urea użata għal applikazzjonijiet captive hija maħżuna mal-prodott mibjugħ fis-suq ħieles, il-livell ta’ l-istokks huwa meqjus bħala indikatur ta' ħsara b'anqas importanza. Ta’ min isemmi wkoll li t-tmiem tal-PIR jaħbat mal-bidu tal-bejgħ staġjonali.2002 | 2003 | 2004 | 2005 | PIR |Stokks ta’ l-għeluq tas-C.I. (tunnellati) | 250 000 | 240 000 | 260 000 | 320 000 | 350 000 |Indiċi (2002 = 100) | 100 | 94 | 103 | 127 | 140 |(d) Volum tal-bejgħ(88) Il-bejgħ mill-industrija Komunitarja fis-suq Komunitarju naqas ftit, jiġifieri bi 3 % bejn l-2002 u l-PIR.2002 | 2003 | 2004 | 2005 | PIR |Volumi ta’ bejgħ tas-C.I. tal-KE (tunnellati) | 3 150 000 | 3 240 000 | 3 050 000 | 3 000 000 | 3 070 000 |Indiċi (2002 = 100) | 100 | 103 | 97 | 95 | 97 |(e) Sehem mis-suq(89) Is-sehem mis-suq ta’ l-industrija Komunitarja naqas wkoll b’mod moderat bejn l-2002 u l-PIR, minn 36.5 % għal 34.3 %.2002 | 2003 | 2004 | 2005 | PIR |Is-sehem mis-suq ta’ l-industrija Komunitarja | 36,5 % | 36,3 % | 34,1 % | 33,8 % | 34,3 % |Indiċi (2002 = 100) | 100 | 99 | 93 | 93 | 94 |(f) Tkabbir(90) L-industrija Komunitarja tilfet parti żgħira mis-sehem tas-suq tagħha f’suq stabbli matul il-perjodu meqjus. Is-sehem mis-suq mitluf mill-industrija Komunitarja ma ttieħidx mill-importazzjonijiet ta' l-erba' pajjiżi kkonċernati, li rreġistraw tnaqqis minn 5.8 % għal 4.4 % mis-sehem mis-suq tagħhom bejn l-2002 u l-PIR.(g) Impjiegi(91) Il-livell ta’ l-impjiegi ta’ l-industrija Komunitarja naqas b’6 % bejn l-2002 u l-PIR, filwaqt li l-produzzjoni żdiedet bi ftit, biex b’hekk irriflettiet it-tħassib ta' l-industrija Komunitarja li tibqa' żżid il-produttività u l-kompetittività tagħha.2002 | 2003 | 2004 | 2005 | PIR |Prodott ta’ l-impiegi tas-C.I. kkonċernat | 1 235 | 1 230 | 1 155 | 1 160 | 1 165 |Indiċi (2002 = 100) | 100 | 100 | 94 | 94 | 94 |(h) Produttività(92) Il-produttività ta’ kull persuna impjegata mill-industrija Komunitarja fis-sena żdiedet b’6 % bejn l-2002 u l-2003 u baqgħet kostanti sal-PIR, biex b’hekk uriet l-impatt pożittiv ikkombinat ta’ impjiegi mnaqqsa u żieda fil-produzzjoni ta’ l-industrija Komunitarja.2002 | 2003 | 2004 | 2005 | PIR |C.I. Produttività tas-C.I. (tunnellati għal kull impjegat) | 3 500 | 3 700 | 3 745 | 3 765 | 3 735 |Indiċi (2002 = 100) | 100 | 106 | 107 | 108 | 107 |(i) Kobor tal-marġni tad-dumping(93) Fir-rigward ta’ l-impatt fuq l-industrija Komunitarja tal-kobor tal-marġni attwali ta’ dumping fil-PIR, meta wieħed iqis li (i) il-volum ta’ importazzjonijiet mill-Belarus, mill-Ukraina u mil-Libja, kienu taħt il-livelli de minimis ; (ii) l-importazzjonijiet mill-Kroazja kienu stabbli, b'żieda fil-prezzijiet konformi mal-prezzijiet tal-bejgħ ta’ l-UE; u (iii) il-qagħda finanzjarja ġenerali ta' l-industrija Komunitarja kienet pożittiva ħafna, dan l-impatt huwa meqjus bħala wieħed li mhux sinifikanti u l-indikatur ma għandux importanza.(j) Irkupru mill-effetti tad-dumping ta’ l-imgħoddi(94) L-indikaturi eżaminati hawn fuq u hawn taħt juru biċ-ċar titjib konsiderevoli fil-qagħda ekonomika u finanzjarja ta’ l-industrija Komunitarja.4.3. Data li tikkonċerna l-produtturi Komunitarji meħuda fil-kampjun(a) Prezzijiet tal-bejgħ u fatturi li jaffettwaw il-prezzijiet lokali(95) Il-prezz tal-bejgħ nett medju tal-produtturi ta’ l-industrija Komunitarja meħuda fil-kampjun żdied sostanzjalment mill-2004 sal-PIR, biex b’hekk irrifletta ż-żieda konsistenti u kontinwa ta’ l-ispiża tal-materja prima u l-kundizzjonijiet favorevoli u dominanti tas-suq internazzjonali ta’ l-urea matul l-istess perjodu.2002 | 2003 | 2004 | 2005 | PIR |Prezz ta’ unità ta’ l-S.P. fis-suq tal-KE (EUR/tunnellata) | 138 | 149 | 164 | 189 | 207 |Indiċi (2002 = 100) | 100 | 108 | 120 | 138 | 151 |(b) Pagi(96) Bejn l-2002 u l-PIR, il-paga medja għal kull impjegat żdiedet bi 13 %, kif turi t-tabella ta' hawn taħt. Fid-dawl tar-rata ta’ inflazzjoni u l-impjiegi mnaqqsa b’mod ġenerali, din iż-żieda tal-pagi hija meqjusa bħala moderata.2002 | 2003 | 2004 | 2005 | PIR |Spiża annwali tax-xogħol ta’ l-S.P għal kull impjegat (000 EUR) | 44,2 | 47,2 | 47,1 | 48,6 | 49,9 |Indiċi (2002 = 100) | 100 | 107 | 107 | 110 | 113 |(c) Investimenti(97) L-investimenti annwali fil-prodott simili magħmul mill-erba’ produtturi meħuda fil-kampjun żviluppa b’mod pożittiv matul il-perjodu meqjus, jiġifieri żdied b’74 %, anki jekk wera xi ftit ċaqliq. Dawn l-investimenti kienu relatati l-aktar mal-modernizzar tal-makkinarju u tar-rekwiżiti ambjentali. Dan jikkonferma l-isforzi ta’ l-industrija Komunitarja li tibqa' ttejjeb il-produttività u l-kompetittività tagħha. Ir-riżultati huma apparenti fl-evoluzzjoni tal-produttività li żdiedet sostanzjalment (ara l-premessa 92 ta’ hawn fuq) matul l-istess perjodu.2002 | 2003 | 2004 | 2005 | PIR |Investimenti netti ta’ l-S.P (000 EUR) | 20 493 | 11 095 | 31 559 | 40 001 | 35 565 |Indiċi (2002 = 100) | 100 | 54 | 154 | 195 | 174 |(d) Profittabbiltà u l-qligħ fuq l-investimenti(98) Il-profittabbiltà tal-produtturi meħuda fil-kampjun turi titjib komdu bejn l-2002 u l-2005, fejn laħqet aktar minn 19 % tal-valur tal-bejgħ. Żieda stabbli fil-prezz tal-gass fil-bidu ta' l-2006 ġabet ir-riżultat lura għal 10.7 % matul il-PIR. F’dan ir-rigward, jiġi nnutat li fl-investigazzjoni oriġinali, kien ġie stabbilit marġni ta’ qligħ ta’ 8 % li seta’ jintlaħaq fin-nuqqas ta’ dumping li jagħmel il-ħsara. Il-qligħ fuq l-investiment (ROI), espress bħala l-qligħ f’perċentwal tal-valur nett fuq il-kotba ta’ l-investimenti, segwa ġeneralment ix-xejra ta’ profittabbiltà matul il-perjodu kollu meqjus.2002 | 2003 | 2004 | 2005 | PIR |Profittabilità ta’ l-S.P. tal-bejgħ tal-KE lil konsumaturi mhux relatati (% tal-bejgħ nett) | 4,6 % | 11,1 % | 18,4 % | 19,3 % | 10,7 % |Indiċi (2002 = 100) | 100 | 241 | 400 | 419 | 233 |L-ROI ta’ l-S.P. (qligħ f’% tal-valur nett fuq il-kotba ta’ l-investiment) | 10,7 % | 31,0 % | 48,8 % | 51,1 % | 29,4 % |Indiċi (2002 = 100) | 100 | 290 | 456 | 477 | 275 |(e) Likwidità u ħila li jinġabar il-kapital(99) Il-likwidità żdiedet b’mod konsiderevoli bejn l-2002 u l-2005 u naqset b’mod stabbli matul il-PIR. Dan l-iżvilupp jimxi ma’ l-iżvilupp tal-profitabbiltà ġenerali matul il-perjodu meqjus.2002 | 2003 | 2004 | 2005 | PIR |Likwidità ta’ l-S.P (000 EUR) | 38 534 | 60 289 | 92 671 | 111 722 | 58 912 |Indiċi (2002 = 100) | 100 | 156 | 240 | 290 | 153 |(100) L-investigazzjoni ma wrietx diffikultajiet li ltaqgħu magħhom il-produtturi Komunitarji meħuda bħala kampjun biex jiġbru l-kapital.5. Konklużjoni(101) Bejn l-2002 u l-PIR, is-sehem mis-suq ta’ l-industrija Komunitarja naqas bi ftit, hekk kif għamel il-volum tal-bejgħ fis-suq Komunitarju. Madankollu l-qagħda ġenerali ta’ l-industrija Komunitarja marret għall-aħjar matul il-perjodu meqjus.(102) Kważi l-indikaturi ta’ ħsara l-oħrajn kollha, għajr għaż-żieda tal-volumi ta’ l-istokk, żviluppaw b’mod pożittiv: il-volum tal-produzzjoni u l-prezzijiet tal-bejgħ bl-unità ta’ l-industrija Komunitarja żdiedu u l-profittabbiltà wara l-2002 kienet b’mod sinifikattiv ogħla mil-livell tal-qligħ stabbilit bħala l-qligħ fil-mira fl-investigazzjoni oriġinali.(103) Il-qligħ fuq l-investiment u l-likwidità evolvew b’mod pożittiv ukoll. Il-pagi żviluppaw moderatament u l-industrija Komunitarja kompliet tinvesti. Il-produttività żdiedet ukoll b'mod sostanzjali li jirrifletti l-evoluzzjoni pożittiva tal-produzzjoni u l-isforzi ta' l-industrija Komunitarja li ttejjibha permezz ta’ l-investimenti.(104) L-applikant saħaq li r-rekwiżiti tal-profittabbiltà fit-tul, ikkalkulata bħala qligħ fuq il-bejgħ, għall-industrija ta’ l-urea għandha tkun fil-livell ta’ 25 % wara t-taxxa. Dan ikun ifisser madwar 36 % tal-qligħ ta' qabel it-taxxa fuq il-valur tal-bejgħ. L-applikant stqarr li dan huwa ġġustifikat mill-ispiża biex tkun stabbilita pjanta ġdida ta' ammonja/urea, li tkun teħtieġ qligħ fuq l-investiment ta' 11 % (allegatament ekwivalenti għall-qligħ ta' 36 % qabel it-taxxa fuq il-valur tal-bejgħ). Għal dan il-għan, huwa nnutat li l-applikant qatt ma ddikjara qligħ fil-mira daqshekk għoli f’din il-proċedura, u fl-investigazzjoni oriġinali ġie stabbilit marġni ta' qligħ ta' 8 % li jista' jintlaħaq fin-nuqqas ta' dumping li jagħmel il-ħsara. Barra minn hekk, il-Qorti tal-Prim'Istanza fis-sentenza tagħha fil-Każ T-210/95 ikkonfermat li ‘...il-marġni ta' qligħ li għandu jintuża mill-Kunsill meta jiġi kkalkulat il-prezz tal-mira li se jneħħi l-ħsara kkonċernata għandu jkun limitat għall-marġni ta' qligħ li l-industrija Komunitarja tista' torbot fuqu b'mod raġonevoli taħt kundizzjonijiet normali ta' kompetizzjoni, fin-nuqqas ta' l-importazzjonijiet li huma l-oġġett ta' dumping’[9].Fl-istess każ, ġie kkonfermat li ‘...argument li l-marġni ta' qligħ li għandu jintuża mill-istituzzjonijiet Komunitarji jrid ikun il-marġni meħtieġ biex ikun żgurat l-għixien ta' l-industrija Komunitarja u/jew il-qligħ adegwat fuq il-kapital, ma għandu l-ebda bażi fir-regolament bażiku.’(105) L-applikant allega wkoll li, fil-każ ta’ l-industrija tal-fertilizzant, il-qligħ fuq il-bejgħ mhux indikatur ta’ ħsara xieraq fir-rigward tal-qligħ, u li l-qligħ fuq il-kapital impjegat u/jew il-qligħ fuq l-investiment huma, f’termini ta’ kwalità, aktar xierqa għal evalwar bħal dan. B’żieda ma’ dan, kien argumentat li, fuq il-bażi ta’ l-indikaturi ta’ l-aħħar, l-industrija Komunitarja kienet qed issoffri l-ħsara.(106) Meta wieħed iqis il-karatteristiċi partikolari ta’ l-industrija tal-fertilizzanti ( inter alia jew per eżempju l-intensità tal-kapital tagħha) u n-natura tas-suq tal-fertilizzanti (il-volatilità tal-prezzijiet tal-materja prima tiegħu u l-prezzijiet tal-prodott finali), hemm qbil li l-qligħ fuq il-bejgħ, waħdu, jista' ma jkunx l-aktar indikatur indikattiv fir-rigward tal-profittabbiltà, u li dan għandu jiġi kkomplimentat minn indikaturi bħall-qligħ fuq il-kapital impjegat u l-qligħ fuq l-investiment. Madankollu, l-applikant ma ppreżenta l-ebda prova li, fin-nuqqas ta' l-importazzjonijiet li huma l-oġġett ta' dumping, l-industrija Komunitarja kienet se tkun kapaċi tikseb qligħ fil-livell mitlub. L-applikant lanqas ma wera liema marġni ta' qligħ kienet se tkun kapaċi tikseb l-industrija Komunitarja fin-nuqqas ta' importazzjonijiet li huma l-oġġett ta' dumping. Għalhekk dan l-argument ġie miċħud.(107) Huwa b’hekk konkluż li ma hemm l-ebda tkomplija ta’ ħsara materjali għall-industrija Komunitarja.F. PROBABBILTÀ TA’ RIKORRENZA TA’ ĦSARA1. Ġenerali(108) Billi ma hemmx tkomplija ta’ ħsara materjali kkawżata minn importazzjonijiet mill-pajjiż ikkonċernat, l-analiżi ffukat fuq il-probabbiltà ta’ rikorrenza ta’ ħsara kemm-il darba l-miżuri kellhom jitneħħew. F'dan ir-rigward ġew analizzati żewġ parametri ewlenin: (i) volumi u prezzijiet ta’ esportazzjoni proġettati tal-pajjiżi kkonċernati u (ii) l-effett ta’ dawk il-volumi u prezzijiet proġettati mill-pajjiżi kkonċernati fuq l-industrija Komunitarja.(109) L-analiżi hija magħmula f’kuntest ta’ suq ġenerali bi prezzijiet u qligħ li kull ma jmur jiżdiedu mhux biss fil-Komunità iżda madwar id-dinja. Sa ċertu punt, dan huwa kawża ta' talba li hija aktar mill-provvista. Ma hemm l-ebda indikazzjoni li kuntest ġenerali bħal dan se jvarja b’mod sinifikanti f’terminu ta’ żmien qasir jew medju.2. Volumi u prezzijiet ta’ esportazzjoni possibbli tal-pajjiżi kkonċernati(110) Kif mistqarr hawn fuq, il-produtturi esportaturi Ukrajni wisq probabbli se jesportaw l-aktar madwar 375 000 tunnellati ta’ urea addizzjonali lill-Komunità, jekk il-miżuri kellhom jiskadu. Iċ-ċifri għal-Libja u għall-Belarus jindikaw massimu ta’ 140 000 u 150 000 tunnellati rispettivament. Simili għal dan, iċ-ċifri għall-Kroazja wisq probabbli mhux se jiżdiedu b’mod sinifikanti mil-livell attwali tagħhom.(111) Il-prezzijiet ta’ esportazzjoni għall-Komunità u pajjiżi terzi ġew analizzati supra. Flimkien mal-kundizzjonijiet tas-suq deskritti hawn taħt u l-iżvilupp probabbli tad-determinanti ewlenin ta’ l-ispiża, bħalma huwa l-gass, din l-analiżi tipponta lejn il-possibbiltà li l-prezzijiet ta’ l-esportazzjoni jibqgħu ogħla. B’riżultat ta’ dan, ma jistax jiġi konkluż li l-prezzijiet jistgħu jkunu materjalment orħos minn u/jew jinbiegħu orħos mill-prezzijiet jew l-ispejjeż ta’ l-industrija Komunitarja.3. L-impatt fuq l-industrija Komunitarja tal-volumi ta’ esportazzjoni proġettati u l-effetti tal-prezz fil-każ ta’ revoka tal-miżuri(112) Is-suq ta’ l-urea huwa pprevedut li jikber b’mod sinifikanti fis-snin li ġejjin kemm fil-Komunità[10] kif ukoll madwar id-dinja, l-aktar minħabba iż-żieda fil-produzzjoni agrikola (għal applikazzjonijiet ta' bijofjuwil) u anki minħabba l-użu industrijali li qed jikber għal AdBlue[11]. Per eżempju, prospetti għas-swieq agrikoli fl-Unjoni Ewropea 2007-2014 maħruġa mid-Direttorat-Ġenerali għall-Agrikoltura f’Lulju 2007 jikkonfermaw li l-produzzjoni taċ-ċereali wisq probabbli se tiżdied b’mhux aktar minn 20 % matul dan il-perjodu. Il-valutazzjoni ta’ l-applikant innifsu tissuġġerixxi tkabbir ta' 10 %. Barra minn hekk, fi tmiem Settembru 2007, ir-Regolament tal-Kunsill (KE) Nru 1107/2007[12] ġie stabbilit biex jidderoga minn artijiet imwarrba għas-sena 2008. It-tkabbir tas-suq Komunitarju previst (madwar miljun tunnellati addizzjonali) wisq probabbli se jkun akbar mill-volumi massimi possibbli li l-pajjiżi esportaturi jistgħu jesportaw lejn il-Komunità. Għalhekk, mhux mistenni li jinħolqu żbilanċi ta' volum maġġuri minn dawn l-esportazzjonijiet addizzjonali, parzjalment minħabba li d-differenza bejn il-produzzjoni Komunitarja massima potenzjali u l-konsum hija kkwantifikata għal madwar 2 miljun tunnellati, u ma hemm l-ebda indikazzjoni li din id-differenza se timtela b'esportazzjonijiet oħrajn ( i.a. li joriġinaw mir-Russja, kif deskritt fir-Regolament tal-Kunsill (KE) Nru 907/2007) sal-punt fejn il-provvista eċċessiva toħnoq jew twaqqa' l-prezzijiet tas-suq.(113) Fid-dawl ta' dan, mhux mistenni li l-industrija Komunitarja jkollha tnaqqas il-bejgħ, il-produzzjoni jew il-prezzijiet tagħha sal-punt fejn il-profittabbiltà u l-pożizzjoni ġeneral tagħha tkun affettwata materjalment. Għalhekk, wisq probabbli l-qligħ jibqa’ fil-livell attwali tiegħu, li jirrifletti l-kundizzjonijiet tas-suq favorevoli dominanti b’mod partikolari mill-2004 għall-PIR.4. Konklużjoni dwar il-probabbiltà ta’ rikorrenza ta’ ħsara(114) Meta wieħed iqis dan ta’ hawn fuq, ma jistax ikun konkluż li hemm xi probabbiltà ta’ rikorrenza ta’ ħsara lill-industrija Komunitarja, jekk il-miżuri eżistenti kellhom jitneħħew.H. MIŻURI TA' ANTI-DUMPING(115) Il-partijiet kollha ġew infurmati bil-fatti essenzjali u l-konsiderazzjonijiet li fuq il-bażi tagħhom hemm il-ħsieb li ssir ir-rakkomandazzjoni li l-miżuri eżistenti jitneħħew. Huma ngħataw ukoll perjodu biex jagħmlu rappreżentazzjonijiet sussegwenti għal dan l-iżvelar. Ma ntbagħtu l-ebda kummenti li kienu kapaċi jibdlu l-konklużjonijiet stipulati hawn fuq.(116) Skond dan t’hawn fuq, kif previst mill-Artikolu 11(2) tar-Regolament bażiku, il-miżuri ta’ anti-dumping applikabbli għall-importazzjonijiet ta’ urea li joriġinaw fil-Belarus, fil-Kroazja, fil-Libja u fl-Ukraina għandhom jitneħħew u l-proċedura trid tintemm.(117) Meta wieħed iqis iċ-ċirkustanzi deskritti hawn fuq, jiġifieri t-tfixkil sinifikanti fl-istruttura ta' l-ispiża u/jew l-operazzjonijiet ta' esportazzjoni minn esportaturi fl-erba' pajjiżi kkonċernati kollha, huwa meħtieġ li l-evoluzzjoni ta' l-importazzjonijiet ta' l-urea li joriġinaw fil-Belarus, fil-Kroazja, fil-Libja u fl-Ukraina tiġi sorveljata mill-qrib, bil-għan li tittieħed azzjoni mgħaġġla u xieraq fil-każ li l-qagħda titlob dan.ADOTTA DAN IR-REGOLAMENT:Artikolu 1Id-dazju ta’ anti-dumping fuq l-importazzjonijiet ta’ urea, f’soluzzjoni ta’ ilma jew xorta oħra, li jaqgħu taħt il-kodiċi NM 3102 10 10 u 3102 10 90 u li joriġinaw fil-Belarus, fil-Kroazja, fil-Libja u fl-Ukraina hawnhekk qed jitneħħa u l-proċedura li tikkonċerna dawn l-importazzjonijiet hija mitmuma.Artikolu 2Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 17, 19.1.2002, p. 1[3] ĠU C 93, 21.4.2006, p. 6[4] ĠU C 316, 22.12.2006, p. 13.[5] ĠU C 105, 4.5.2006, p. 12.[6] ĠU L 127, 9.5.2001, p. 11.[7] ĠU L 198, 31.7.2007, p. 4.[8] ĠU L 198, 31.7.2007, p. 4.[9] Il-Każ T-210/95 EFMA v. il-Kunsill (1195) ECR II-3291, il-punt 60.[10] Sors: “Fertilizzanti globali u provvista ta’ materja prima u l-bilanċ bejn il-provvista u t-talba: 2005-2009”, A05/71b, Ġunju 2005, Assoċjazzjoni Internazzjonali għall-Industrija tal-Fertilizzanti ‘IFA’.[11] AdBlue hija trademark reġistrata għal Soluzzjoni ta’ l-Urea ta’ l-Ilma (32.5 %) u hija użata fi proċess li jissejjaħ Selective Catalytic Reduction li jnaqqas l-emmissjonijiet ta’ l-ossidi tan-nitroġenu mill-egżost ta’ vetturi li jaħdmu bid-diżil.[12] ĠU L 253, 28.9.2007, p. 1